बहुत से लोगों को बार- बार दांत पीसने की आदत होती है। ऐसा वे शुरुआती दौर में गुस्से की वजह से करते हैं, लेकिन बाद में यह उनकी आदत बन जाती है। इससे मसूड़ों पर अत्यधिक दबाव पड़ता है। ऐसा होने से दांतों की जड़ें कमजोर होने लगती हैं। लंबे समय तक इस आदत के बने रहने से दांतों में दर्द और कमजोरी की समस्या पैदा हो जाती है। कुछ लोगों को नींद में दांत पीसने की आदत होती है। यह आदत भी लंबे समय बाद घातक हो सकती है। इससे दांतों के कोने घिस जाते हैं और इनमें दरारें भी पड़ जाती हैं।